
Njoftim për Vend të Lirë Pune

[bookmark: _Hlk236662040]Pozita: 	Zyrtar/e i/e Projektit në Zyrën Antenë të Sekretariatit të Përbashkët Teknik (në vijim “SPT”) për Programin IPA të Bashkëpunimit Ndërkufitar Mali i Zi – Kosovë në kuadër të IPA III (2021–2027)
Lokacioni 	    Zyra Antenë në Prishtinë 
Projekti: 	Asistencë Teknike për menaxhimin e Programit IPA III të Bashkëpunimit Ndërkufitar Mali i Zi – Kosovë (IPAIII/2026/488-929)
Kohëzgjatja:             31 muaj, në përputhje me periudhën e zbatimit të Kontratës së Grantit për Asistencë Teknike (TAGC), me mundësi vazhdimi, në varësi të zgjatjes së TAGC-së
Ministria e Administrimit të Pushtetit Lokal e Republikës së Kosovës, në bashkëpunim me Ministrinë e Çështjeve Evropiane të Malit të Zi, në cilësinë e Strukturave të Bashkëpunimit Ndërkufitar të Programit IPA të Bashkëpunimit Ndërkufitar Mali i Zi – Kosovë (në vijim "Programi"), fton kandidatët e interesuar të aplikojnë për pozitën e Zyrtarit/es të Projektit në Zyrën Antenë të Sekretariatit të Përbashkët Teknik (SPT).
OBJEKTIVI I PËRGJITHSHËM I PROJEKTIT
Objektivi i përgjithshëm i Asistencës Teknike është të mbështesë Strukturat e Bashkëpunimit Ndërkufitar në krijimin dhe menaxhimin efikas të Programit IPA III të Bashkëpunimit Ndërkufitar Mali i Zi – Kosovë, në përputhje me rregulloret e Bashkimit Evropian dhe legjislacionin kombëtar.
Sekretariati i Përbashkët Teknik (SPT) është organi operacional përgjegjës për mbështetjen e zbatimit të përditshëm teknik dhe administrativ të Programit.
QËLLIMI I POZITËS
Zyrtari/ja i/e Projektit në Zyrën Antenë të Sekretariatit të Përbashkët Teknik (SPT) do të mbështesë zbatimin dhe menaxhimin e përditshëm të Programit IPA III të Bashkëpunimit Ndërkufitar Mali i Zi – Kosovë dhe Kontratës së Grantit për Asistencë Teknike (TAGC).
Zyrtari i projektit është përgjegjës për ofrimin e mbështetjes teknike, administrative dhe operative për strukturat e menaxhimit të Programit, duke kontribuar në planifikimin, monitorimin, raportimin dhe zbatimin e Programit, në përgatitjen dhe menaxhimin e Thirrjeve për Propozime, si dhe në mbështetjen e përfituesve të projekteve gjatë gjithë ciklit të projektit.
Zyrtari/ja i/e Projektit do të kontribuojë gjithashtu në aktivitetet e komunikimit dhe vizibilitetit të Programit, do të organizojë dhe mbështesë takime, trajnime dhe ngjarje promovuese, do të mirëmbajë dokumentacionin dhe sistemet e monitorimit të Programit, si dhe do të sigurojë zbatimin efektiv të aktiviteteve të Programit në përputhje me rregulloret e Bashkimit Evropian, rregullat e Programit dhe procedurat kombëtare.
Zyrtari/ja i/e Projektit i raporton Shefit të SPT-së, Strukturës së Bashkëpunimit Ndërkufitar dhe Autoritetit Kontraktues, si dhe kryen çdo detyrë tjetër që i caktohet nga këto struktura.
Vendi i punës është në Prishtinë. Pozita përfshin gjithashtu udhëtime, kryesisht brenda zonës programuese, për të mbështetur organizimin dhe pjesëmarrjen në aktivitete dhe takime të ndryshme në terren, sipas nevojës.
PËRGJEGJËSITË DHE DETYRAT
Zyrtari/ja i/e Projektit do të kryejë, ndër të tjera, detyrat e mëposhtme në përputhje me Kontratën e Grantit për Asistencë Teknike (TAGC) dhe dokumentet e tjera përkatëse të Programit:
1. Mbështetje në menaxhimin e TAGC-së
· Kontribuon në zbatimin dhe menaxhimin e përditshëm të Kontratës së Grantit për Asistencë Teknike, në përputhje me Kontratën e Grantit dhe planet e miratuara të punës; 
· Asiston në përgatitjen e raporteve narrative dhe financiare periodike dhe përfundimtare, kërkesave për pagesë dhe dokumentacionit tjetër kontraktual; 
· Mbështet menaxhimin financiar dhe administrativ të TAGC-së, duke përfshirë prokurimin, kontraktimin, planifikimin buxhetor, raportimin financiar dhe administrimin e dokumentacionit, në bashkëpunim me Zyrtarin për Financa dhe Prokurim dhe Strukturën e Bashkëpunimit Ndërkufitar; 
· Siguron zbatimin në kohë, dokumentimin dhe raportimin e aktiviteteve të TAGC-së, përfshirë regjistrimin e rregullt të aktiviteteve dhe rezultateve; 
· Siguron përputhshmërinë e të gjitha aktiviteteve dhe produkteve të realizuara në kuadër të TAGC-së me kërkesat e Bashkimit Evropian për komunikim dhe vizibilitet; 
· Përgatit dokumentacionin zyrtar për udhëtimet që lidhen me aktivitetet e Programit, duke përfshirë kërkesat për udhëtim, kërkesat për paradhënie, raportet e udhëtimit me të gjithë dokumentacionin mbështetës dhe dëshmitë e shpenzimeve, si dhe dokumente të tjera të nevojshme sipas rregullave dhe procedurave në fuqi; 
· Menaxhon dhe procedon për pagesë faturat që lidhen me shpenzimet e Programit (si qiraja e zyrës, mirëmbajtja, shërbimet komunale dhe shpenzime të tjera të Programit dhe të zyrës), si dhe përgatit dhe dorëzon dosjet e plota të pagesave në përputhje me procedurat financiare dhe rregullat e zbatueshme në Ministri. 
2. Mbështetje për strukturat e menaxhimit të Programit
· Ofron mbështetje teknike, administrative dhe sekretariale për Komitetin Drejtues të Projektit (KDP), Komitetin e Përbashkët Monitorues (KPM), Task Forcën e Përbashkët (TFP), Autoritetin Menaxhues (AM), Strukturat e Bashkëpunimit Ndërkufitar, Organin e Ndërmjetëm për Menaxhimin Financiar (IBFM), Organet e Kontrollit (OK) dhe strukturat e tjera të menaxhimit të Programit; 
· Mbështet organizimin e takimeve të KDP-së, KPM-së, TFP-së, takimeve dypalëshe, konsultative dhe koordinuese, punëtorive dhe procedurave me shkrim, duke përfshirë përgatitjen e agjendave, ftesave, dokumentacionit, procesverbaleve dhe organizimin logjistik; 
· Ofron informacione dhe asistencë teknike për strukturat e menaxhimit të Programit dhe palët e interesit, sipas nevojës; 
· Merr pjesë në takime dhe ngjarje dypalëshe, tematike, rajonale dhe për ngritjen e kapaciteteve, kur kërkohet. 
3. Përgatitja e dokumenteve kryesore të Programit
· Kontribuon në përgatitjen e Planeve Vjetore të Punës (PVP), Raporteve Vjetore dhe Përfundimtare të Zbatimit (RVFP), Planeve të Komunikimit dhe Vizibilitetit, si dhe dokumenteve të tjera të Programit; 
· Kontribuon në rishikimin dhe përditësimin e dokumenteve të Programit dhe dokumenteve të tjera strategjike dhe operative, sipas nevojës; 
· Kontribuon në përgatitjen e aplikimeve për kontratat e ardhshme të Asistencës Teknike dhe dokumenteve të tjera programuese. 
4. Monitorimi në nivel të Programit
· Mirëmban dosje të kompletuara dhe të përditësuara të projekteve, dokumentacionin e Programit dhe regjistrat elektronikë; 
· Kontribuon në ofrimin, verifikimin dhe validimin e të dhënave në Sistemin Rajonal të Monitorimit, si dhe në administrimin dhe përditësimin e rregullt të tij; 
· Ofron mbështetje të vazhdueshme për përfituesit e granteve të financuara në kuadër të Thirrjeve për Propozime, nga momenti i nënshkrimit të kontratave deri në përfundimin e zbatimit të projekteve. Kjo mbështetje përfshin, ndër të tjera, kontrollin cilësor të raporteve të projektit dhe të kërkesave kontraktuale (si shtojcat e kontratës, rialokimet buxhetore etj.) para dorëzimit të tyre te Organi i Ndërmjetëm për Menaxhimin Financiar (IBFM); 
· Përgatit planet e monitorimit dhe realizon vizita monitoruese në nivel projekti, përfshirë hartimin e raporteve të monitorimit, rekomandimeve dhe masave përcjellëse; 
· Përgatit dhe përditëson rregullisht vlerësimet e rrezikut për projektet, si dhe monitoron zbatimin e masave korrigjuese; 
· Mbështet verifikimet në vend, vizitat për monitorimin e qëndrueshmërisë së projekteve, verifikimet e shpenzimeve dhe aktivitetet e tjera të kontrollit dhe verifikimit, sipas nevojës; 
· Mbështet Autoritetin Menaxhues, Strukturat e Bashkëpunimit Ndërkufitar, Organin e Ndërmjetëm për Menaxhimin Financiar dhe Komisionin Evropian gjatë auditimeve, vlerësimeve, analizave dhe procedurave të tjera që lidhen me Programin; 
· Përgatit analiza statistikore, të dhëna monitorimi dhe informacione të tjera analitike të nevojshme për menaxhimin dhe raportimin e Programit. 
5. Mbështetje për Thirrjet për Propozime dhe ngritjen e kapaciteteve
· Asiston në përgatitjen dhe publikimin e Thirrjeve për Propozime, pakove të aplikimit dhe dokumenteve përkatëse udhëzuese; 
· Mbështet organizimin e ngjarjeve hapëse, sesioneve informuese, forumeve për kërkimin e partnerëve, trajnimeve për Menaxhimin e Ciklit të Projektit, punëtorive dhe klinikave të projekteve për aplikantët potencialë; 
· Ofron shërbime të help desk-ut dhe udhëzime teknike për aplikantët potencialë gjatë gjithë periudhës së Thirrjeve për Propozime; 
· Asiston Organin e Ndërmjetëm për Menaxhimin Financiar (IBFM) gjatë procedurave të harmonizimit buxhetor dhe kontraktimit, kur kërkohet; 
· Mbështet rishikimin e Matricave të Kornizës Logjike për operacionet e përzgjedhura për financim; 
· Përgatit pakot e zbatimit dhe dokumentet udhëzuese për përfituesit e granteve; 
· Organizon seminare për fillimin e zbatimit të projekteve dhe trajnime tematike për përfituesit e granteve, duke përfshirë temat e prokurimit, raportimit, komunikimit dhe vizibilitetit, menaxhimit të projekteve dhe çështje të tjera që lidhen me zbatimin; 
· Organizon forume diskutimi dhe aktivitete të tjera për ngritjen e kapaciteteve të përfituesve të projekteve dhe palëve të interesit të Programit; 
· Ofron mbështetje të vazhdueshme përmes help desk-ut dhe këshillim teknik për përfituesit e granteve gjatë gjithë periudhës së zbatimit të projekteve. 
6. Komunikimi, vizibiliteti dhe promovimi
· Kontribuon në përgatitjen, zbatimin, monitorimin dhe përditësimin e Planeve të Komunikimit dhe Vizibilitetit të Programit; 
· Kontribuon në administrimin dhe përditësimin e faqes zyrtare të internetit të Programit dhe platformave të mediave sociale; 
· Përgatit buletine informative, publikime, materiale promovuese dhe produkte të tjera të komunikimit në përputhje me kërkesat e Bashkimit Evropian për komunikim dhe vizibilitet; 
· Organizon dhe mbështet ngjarje komunikimi dhe promovimi, duke përfshirë ngjarjet hapëse, sesionet informuese, ceremonitë e ndarjes së granteve, aktivitetet rajonale për shkëmbimin e njohurive dhe ngjarje të tjera të Programit; 
· Promovon aktivitetet, arritjet dhe rezultatet e Programit përmes kanaleve të përshtatshme të komunikimit; 
· Kontribuon në kapitalizimin, shpërndarjen dhe promovimin e rezultateve të Programit, praktikave të mira dhe mësimeve të nxjerra. 
KËRKESAT PROFESIONALE
Kandidatët që aplikojnë për pozitën e Zyrtarit/es të Projektit në Zyrën Antenë të Sekretariatit të Përbashkët Teknik (SPT) duhet të plotësojnë kërkesat minimale në vijim:
1. Kualifikimi arsimor: Diplomë universitare obligative. 
2. Përvoja e përgjithshme profesionale: Së paku pesë (5) vite përvojë të përgjithshme profesionale, prej të cilave të paktën tre (3) vite përvojë në menaxhimin e programeve dhe/ose projekteve të financuara nga Bashkimi Evropian ose donatorë të tjerë ndërkombëtarë. 
3. Përvoja specifike profesionale: Së paku tre (3) vite përvojë praktike në monitorimin e kontratave të granteve të financuara nga Bashkimi Evropian, preferohet në projekte të asistencës teknike dhe në kuadër të programeve të bashkëpunimit ndërkufitar. 
4. Njohja e gjuhëve: Zotërim i shkëlqyer i gjuhës angleze, në të folur dhe në të shkruar, është kusht i domosdoshëm.  Kandidatët duhet të zotërojnë gjithashtu, në të folur dhe në të shkruar, të paktën njërën nga gjuhët zyrtare të vendeve pjesëmarrëse në Program. 
5. Aftësitë kompjuterike: Kandidati duhet të dëshmojë njohuri të avancuara në përdorimin e kompjuterit dhe të programeve softuerike që përdoren për menaxhimin administrativ, financiar dhe raportimin. 
Përveç plotësimit të kërkesave minimale të mësipërme, përparësi do t'u jepet kandidatëve që dëshmojnë:
· Njohuri të mira të parimeve të Menaxhimit të Ciklit të Projektit; 
· Njohuri të mira të legjislacionit, rregulloreve dhe procedurave përkatëse të Bashkimit Evropian që rregullojnë programet IPA (si Rregullorja IPA, Rregulloret Zbatuese, Marrëveshjet Kornizë dhe Marrëveshjet e Financimit); 
· Njohuri dhe përvojë në zbatimin e legjislacionit dhe procedurave administrative kombëtare të njërës ose të të dyja vendeve pjesëmarrëse; 
· Përvojë të mëparshme në zbatimin e programeve të bashkëpunimit ndërkufitar dhe/ose projekteve të asistencës teknike, e cila do të konsiderohet përparësi. 
Procedura e aplikimit
Kandidatët e interesuar duhet të dorëzojnë dokumentet në vijim:
· CV të përditësuar; 
· Kopje të diplomës universitare; 
· Dokumente përkatëse që dëshmojnë përvojën profesionale (p.sh. vërtetime nga punëdhënësi, kontrata pune ose kontrata shërbimi). 
Aplikacionet duhet të dërgohen me postë elektronike në adresën: blerdon.pajaziti@rks-gov.net
Afati për dorëzimin e aplikacioneve: 18 gusht 2026, ora 16:00.
Subjekti i email-it: Aplikim për pozitën e Zyrtarit/es të Projektit në Sekretariatin e Përbashkët Teknik (SPT) të Programit IPA të Bashkëpunimit Ndërkufitar Mali i Zi – Kosovë
Vetëm kandidatët e përzgjedhur në listën e ngushtë do të kontaktohen.
Shënim: Aplikimet e pranuara pas afatit të përcaktuar nuk do të merren në shqyrtim.
Gjuha zyrtare e Programit është gjuha angleze. Për rrjedhojë, procedura e rekrutimit do të zhvillohet në gjuhën angleze dhe, në rast të çfarëdo mospërputhjeje ndërmjet versioneve gjuhësore të kësaj Shpalljeje të Vendit të Lirë të Punës, versioni në gjuhën angleze do të mbizotërojë.

             	                                                                                                          

image1.png
Cross-Border Funded by
Cooperation the European Union

Montenegro - Kosovo




